
În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 705/ 22 noiembrie 2010, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă privind acordarea tichetelor pentru cultură şi sport.

Propunerea legislativă a fost dezbătută în Comisie, în şedinţa din 02 februarie 2011. 


Comisia, cu 11 voturi pentru şi 5 abţineri, a hotărât să emită aviz favorabil asupra propunerii legislative menţionate.


În raport cu obiectul şi conţinutul său, propunerea legislativă face parte din categoria legilor ordinare.

